Ngwaga wa Mopedi: seka sa ngwaga wa merafe ye mengwe ya Bibele
• Thulaganyo ya dikgwedi
• Tlhalošo ya maina a dikgwedi tša ngwaga wa Sepedi
Se se swanetšego go šetšwa kudu dipolelong tša ka godimo ke gore go tlo lemogwa gore taba ye e ka hlolago kgakanego malebana le maina a a dikgwedi ke ya go lebana le gore kgwedi ye nngwe le ye nngwe e na le leina la go feta le tee.
Lenaneo la 1: Tatelano ya dikgwedi
Lenaneo la 2: Tšhupamabaka
Bothata bjoo bja go reela maina a dikgwedi ka ditsela tša go fapana bo tšwelela gape le go merafe ye mengwe ya Bibele bjalo ka Baheberu. Bjale go yo lekolwa ka fao bona ba rulagantšego maina a kgwedi tša ngwaga wa bona ka gona go ya ka tšhupamabaka (ye e fetotšwego gannyane = monyakišiši) ya Seheberu (NBD letl. 158):
Godimo ga moo maina a a dikgwedi a a retwa ka gobane a bohlokwa mo setšong le bophelong bja Mopedi. Mopedi o tšweletša se sengwe le se sengwe ka theto, gagolo ge e le se bohlokwahlokwa bophelong bja gagwe. Bjale go yo hlokomelwa tlhalošo yeo ya maina a dikgwedi tša ngwaga go ya ka Mokgalabje Lethole Tau le Mokgekolo Mologadi NgwanaMagolego.
Ke Mangwetši ’a Mogale,
Ke Phato kgwedi ’a selemomarega.
Manong a boa ka lela ka lenaka la kgoši,
Ke Lewedi ’a dibatsela a di phalale.
Ye ke kgwedi ya go tsebja ka dipula tša matlorotloro. Ke nako ya go falala ga megobe. Ditsela di runya meetsemagakwa. Ke mehlaka le megobe mo gofela. Dipula di thomile go falala. Meetse a tšama a ema didibana e le meetsemagakwa mo gohle le mo ditseleng. Naga e tshotshoma methopo le mehlaka, mo gohle go lla digwagwa le dikuukuu molapong. Go kwagala meledilodi ya dinonyana dikgweng; ebile ke nako ye botse ya go swara / tanya ga batsomi. Bontši bja mehlare bo goromana ka dienywa, gomme batho ba fula ka go rata. Ge ba e reta ba re:
Kgwedi ke ile ke fetile’.
Ba re mogolo o raga ka sefularo,
Kgwedi a o maruru,